**model**

**ACORD-CADRU DE ACHIZIȚIE PUBLICĂ DE SERVICII pentru delegarea gestiunii**

**„Serviciilor de colectare -transport deseuri si salubrizare stradala pe raza municipiului Targu Mures”**

nr. \_\_\_\_\_\_\_\_\_\_\_\_\_\_ data \_\_\_\_\_\_\_\_\_\_\_\_\_\_\_\_\_

În temeiul Legii nr. 98/2016 privind achiziţiile publice, a Legii nr..51/2006 a serviciilor comunitare de utilităţi publice, republicată şi a Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publice/acordului-cadru din Legea nr.98/2016 privind achiziţiile publice, s-a încheiat prezentul acord-cadru.

;ft] ,

**Articol 1.** **Părţile acordului-cadru**

MUNICIPIUL TARGU MURES, cu sediul principal …………., cod fiscal ……………………………..deschis la Trezoreria Municipiului Targu Mures ,reprezentat prin………………………………………….., în calitate de **promitent- achizitor,** pe de o parte

şi

..............................., cu sediul ............., Str.............................. nr. .........., sector ...., tel/fax: ............, având codul fiscal ..........., înregistrat la Registrul Comerțului sub nr. .............. cont RO ....TREZ .................. deschis la Trezorerie ............, reprezentată prin dl/dna ............... – ............, în **calitate de** **promitent-prestator, pe de altă parte,** au convenit încheierea prezentului acord-cadru , în următoarele condiţii:

**Articol** **2. Definiţii**

**2.1** În prezentul acord-cadru următorii termeni vor fi interpretaţi astfel:

1. Acord-cadru – prezentul acord-cadru şi toate anexele sale, având drept scop înţelegerea scrisă între părţile-promitente a elementelor/condiţiilor esenţiale care vor guverna contractele subsecvente ce urmează a fi atribuite într-o perioadă dată;
2. Contractele subsecvente – contractele (cu toate anexele) care vor fi încheiate în baza prezentului acord-cadru;
3. Promitent-achizitor şi promitent-prestator – părţile semnatare ale acordului-cadru, aşa cum sunt acestea definite în prezentul acord-cadru;
4. Beneficiar –destinatar direct al serviciilor care fac obiectul acordului-cadru şi responsabil de implementarea tehnică a acordului-cadru/contractului subsecvent;
5. Caietul de sarcini – Anexa I a acordului-cadru, care include definirea obiectivelor serviciilor, specificând, acolo unde este cazul, metodele şi resursele care urmează a fi utilizate de către prestator şi rezultatele ce trebuie realizate de către acesta;
6. Conflictul de interese – orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului/beneficiarului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul prestatorului;
7. Forţa majoră – un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului subsecvent şi care face imposibilă executarea şi, respectiv, îndeplinirea contractului subsecvent; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
8. Preţul unitar al serviciilor – preţul plătibil prestatorului de către achizitor, în baza acordului-cadru şi contractelor subsecvente;
9. Produse – bunuri cuprinse în anexele la prezentul acord-cadru şi / sau contracte şi pe care prestatorul are obligaţia de a le furniza în legătură cu serviciile prestate conform acordului-cadru şi / sau contractului subsecvent;
10. Servicii – totalitatea activităţilor a căror prestare face obiectul acordului-cadru şi contractelor subsecvente;
11. Zi – zi calendaristică; an - 365 de zile.
12. Lună – lună calendaristică;

**Articol** 3. **Interpretare**

3.1. În prezentul acord-cadru, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**3.3.** Clauzele şi expresiile vor fi interpretate prin raportare la întregul acord-cadru.

**Articol** **4. Scopul acordului-cadru**

**4.1.** Scopul acordului-cadru îl reprezintă stabilirea elementelor/condiţiilor esenţiale, care vor guverna contractele subsecvente de prestări servicii ce urmează a fi atribuite pe durata derulării prezentului acord-cadru.

**4.2** Contractele subsecvente ce urmează a fi atribuite au ca obiect prestarea de servicii, conform caietului de sarcini, pentru fiecare activitate in parte.

**4.3.** Activităţile de colectarea si transport deseuri si salubrizare stradala pe raza municipiului Targu Mures se vor aplica la obiectivele şi suprafeţele din raza teritorial-administrativă a municipiului Târgu-Mureș, aşa cum sunt ele definite şi specificate în anexele la Caietul de sarcini.

**Articol 5. Documentele acordului-cadru**

**5.1** **Documentele acordului-cadru**

Promitent-prestator va îndeplini serviciile în condiţiile stabilite în prezentul acord-cadru de prestări servicii, care include, în ordinea enumerării, prezentul acord-cadru de servicii împreună cu orice act adiţional la acordul-cadru de servicii şi următoarele anexe:

Anexa I: Caietul de sarcini;

Anexa II: Propunerea tehnică;

Anexa III: Propunerea financiară;

Planul de activitate intocmit de promitentul –prestator la finalul perioadei de mobilizare, graficul de prestare;

Contracte subsecvente care vor fii incheiate intre parti

Angajament de sustinere din partea unu tert, daca este cazul

Acord de asociere, daca este cazul

REGULAMENT DE ORGANIZARE SI FUNCŢIONARE a serviciilor de colectare - transport deșeuri, salubrizare stradală în municipiul Târgu Mureș aprobat prin HCL nr. \_\_\_\_

Studiu de oportunitate

Alte documente asupra carora partile convin

În cazul oricărei contradicţii între documentele de mai sus, prevederile acestora vor fi aplicate în ordinea de precedenţă stabilită conform succesiunii documentelor enumerate mai sus.

**5.2 Documentele contractului subsecvent:**

În baza acordului-cadru se vor semna ulterior contracte subsecvente de prestări servicii.

**Articol 6. Prețul acordului-cadru**

**6.1** Preţul unitar al serviciilor este exprimat în lei, şi este prevăzut în Anexa III *Propunerea financiară,* care face parte integrantă din prezentul acord-cadru, la care se adaugă TVA.

**6.2**. Valoarea maximă a prezentului acord-cadru, pe baza preţurilor unitare din oferta promitentului-prestator, este în sumă de ••••••••••••• •••.• lei, fără TVA, la care se adaugă TVA în sumă de ................... Lei.

**6.3.**Valoarea contractului/contractelor subsecvent/e va fi fundamentată pe preţul unitar al serviciilor prevăzut în Anexa III *Propunerea financiară*, conform prevederilor documentaței de atribuire.

**Articol 7. Cantitatea previzionată**

**7.1** Cantităţile minime şi maxime ale serviciilor care ar putea fi solicitate pe durata întregului acord – cadru, în baza contractelor subsecvente, sunt estimate în Caietul de sarcini.

**Articol 8. Actualizarea,modificarea preţului**

**8.1.** Actualizarea, modificarea pretului unitar se va face conform prevederilor caietului de sarcini, prin incheierea de acte aditionale in baza HCL de aprobare a tarifelor in condițiile legislației in vigoare.

**Articol 9. Durata acordului-cadru**

**9.1.** Prezentul acord-cadru intră în vigoare la data semnării şi produce efecte juridice până la îndeplinirea obligaţiilor de către ambele părţi, iar contractul operează valabil între părţi, potrivit legii, ofertei şi documentaţiei de atribuire de la data intrării sale în vigoare şi până la epuizarea convenţională sau legală a oricărui efect pe care-l produce.

**9.2** Durata de implementare a acordului-cadru este de 24 luni calendaristice de la data semnării acestuia, cu următoarele excepții:

9.2.1 La data intrării în vigoare a Contractului de delegare a gestiunii atribuit de către ADI ECOLECT MUREȘ pentru implementarea proiectului “Sistem integrat de gestiune a deșeurilor în județul Mureș”, pentru activitățile de colectare /transport/sortare/transfer a deșeurilor, contractate prin **prezentul acord cadru în baza unor contracte subsecvente încetează, în termen de 5 zile de la data înștiințării**, de drept și fără nici o despăgubire în sarcina Autorității Contractante. Restul activităților care fac obiectul acordului cadru vor continua pana la expirarea duratei acordului cadru si in limita sumelor aprobate in buget.

**9.3**. În vederea bunei desfăşurări a serviciilor, promitentul-prestator va beneficia de o perioadă de mobilizare necesară pregătirii bazei logistice necesară bunei desfăşurări a activităţii, conform caietului de sarcini.

**9.4.** Perioada de mobilizare este de maxim 60 zile şi reprezintă intervalul de timp dintre data semnării acordului-cadru şi data începerii efective a activităţii.

**Articol 10. Obligaţiile promitentului-prestator**

**10.1** Promitentul-prestator se obligă ca, în baza contractelor subsecvente încheiate cu promitentul-achizitor, să presteze serviciile menţionate la art. 4, alin. 4.2. cu respectarea nivelurilor de calitate şi condiţiilor tehnice prevăzute în Caietul de sarcini şi Regulamentul serviciului de salubrizare a municipiului Târgu-Mureș, necesare funcţionării acestui serviciu în condiţii de eficienţă şi siguranţă, precum şi în conformitate cu propunerea tehnică şi propunerea financiară anexă la acordul-cadru.

**10.2**. Promitentul-prestator va prezenta rapoarte aferente evenimentelor. Acestea vor cuprinde detaliile menționate în caietul de sarcini aferent evenimentului respectiv.

**10.3** Promitentul-prestator se obligă ca prin răspunsul la invitaţiile de semnare a contractului/contractelor subsecvent/e să nu modifice elementele/condiţiile stabilite prin acordul-cadru.

**10.4** Promitentul-prestator are obligaţia de a răspunde invitaţiilor de semnare a contractelor subsecvente transmise de promitentul-achizitor, în termenul specificat in cadrul acestora de catre promitentul-achizitor.

**10.5.** Promitentul-prestator este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata acordului cadru.

**10.6**. Promitentul-prestator se obligă la respectarea legislaţiei, normelor, prescripţiilor şi regulamentelor privind igiena muncii, protecţia muncii, protecţia mediului.

**10.7.** Promitentul-prestator se obligă să obţină toate autorizaţiile, licenţele şi certificările impuse prin Caietul de sarcini sau prin alte prevederi legale aplicabile care nu au fost menţionate în Caietul de sarcini.

**10.8** Promitentul-prestator se obligă să despăgubească promitentul-achizitor împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile prestate, şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor sau din instrucţiunile transmise de acesta.

**10.9** Promitentul-prestator se obligă să nu transfere total sau parţial obligaţiile asumate prin prezentul acord-cadru.

**10.10**.Dacă promitentul-prestator este o asociere alcătuită din două sau mai multe persoane juridice, acestea vor răspunde solidar de îndeplinirea obligaţiilor acordului-cadru. Promitentii-prestatori, reprezentați de liderul de asociere vor acţiona pe seama acestuia în cadrul acordului-cadru şi vor avea autoritatea de a reprezenta şi angaja contractual asocierea.

**10.11.** Orice modificare a componenţei asocierii, fără consimţământul scris prealabil al promitentului-achizitor, va fi considerată o încălcare a acordului-cadru.

**Articol 11. Obligaţiile promitentului-achizitor**

**11.1** Promitentul-achizitor se obligă ca, în baza contractelor subsecvente atribuite promitentul-prestator, să achiziţioneze serviciile menţionate la art. 4, alin. 4.2., în condiţiile convenite în prezentul acord-cadru și cu respectarea prevederilor art. 9.2.1 din prezentul acord cadru.

**11.2** Promitentul-achizitor se obligă să atribuie contracte promitentului-prestator, ori de câte ori intenţionează să achiziţioneze serviciile care fac obiectului acordului-cadru, respectând condiţiile esenţiale stabilite la încheierea acestuia și prevederile art. 9.2.1 din prezentul acord cadru .

**11.3**  Promitentul-achizitor se obligă să achite preţul serviciilor prestate de promitentul­ prestator, în condiţiile convenite prin contractele subsecvente.

11.4. Promitentul-achizitor va pune la dispoziţia promitentului-prestator, cu promptitudine, orice informaţii şi/sau documente pe care le deţine şi care pot fi relevante pentru executarea acordului-cadru.

**Articol 12. Atribuirea contractelor subsecvente**

**12.1** (1) În prezentul acord-cadru, contractele subsecvente se vor atribui numai promitentului-prestator, cu respectarea prevederilor*, Caietul de Sarcini .*

**Articol 13. Conflictul de interese**

**13.1** Promitentul-prestator va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a acordului-cadru. Conflictele de interese, astfel cum sunt acestea definite în acordul-cadru, pot apărea în mod special ca rezultat al intereselor economice, afinităţilor, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării acordului-cadru trebuie comunicat în scris promitentului-achizitor fără întârziere.

**13.2** Promitentul-achizitor îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Promitentul-prestator se va asigura că personalul acestuia, salariat sau contractat de acesta, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Promitentul-prestator va înlocui, imediat şi fără vreo compensaţie din partea promitentului-achizitor, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

**13.3** Promitentul-prestator se va abţine de la a stabili contacte care ar putea să-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. Când promitentii-prestatori nu îşi menţin independenţa, promitentul-achizitor, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de drept şi cu efect imediat a acordului-cadru.

**Articol 14. Caracterul public al acordului-cadru**

**14.(1).** Dosarul achiziţiei publice are caracter de document public.

 (2). Accesul la aceste informaţii poate fi restricţionat în cazul în care acestea sunt clasificate prin acordul părţilor sau protejate de un drept de proprietate intelectuală, potrivit legii.

 (3)În cazul în care s-a precizat confidenţialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte părţi, cu două excepţii:

 - informaţia era: cunoscută părţii contractante înainte ca ea să fi fost primită de la cealaltă parte contractantă,

- partea contractantă a fost obligată în mod legal să dezvăluie informaţia.

**Articol 15. Plăţi şi conturi bancare**

**15.1** Plăţile vor fi făcute în lei, în conturile de trezorerie deschise de promitentul-prestator.

**15.2** Plăţile privind contractele subsecvente vor fi stabilite în fiecare contract subsecvent în parte.

**Articol 16. Comunicări şi adrese de contact**

**16.1** - (1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris.

(2) Orice comunicări, solicitări sau notificări scrise, între promitentul-achizitor şi promitentul-prestator în legătură cu acordul-cadru, trebuie să conţină titlul şi numărul de identificare al acordului-cadru şi al contractului subsecvent (dacă este cazul) şi trebuie transmise prin poştă, fax, e-mail, sau înmânate personal la adresele identificate mai jos, cu condiţia confirmării în scris a primirii comunicării.

(3) Orice document scris trebuie înregistrat atât în momentul transmiterii cât şi în momentul primirii.

(4) Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**16.2** Datele de contact pentru prezentul acord-cadru sunt:

**Pentru promitentul-achizitor:**

Responsabil acord-cadru/Persoana de contact: ........................................................................................................

**Pentru** promitentul-prestator:

**.............................................................................................................................................................................**

**Articol 17.** **Cesiunea si novatia**

**17.1**. - Intr-un contract de achizitie publica este permisa doar cesiunea creantelor nascute din acel contract, cu exceptia cesiunilor prevazute in contract si actele normative in vigoare.

**17.2**. -.Cesiunea sau novația contractului de delegare a gestiunii este posibila numai in cazul divizării, fuzionării ori înființării unei filiale a operatorului cu respectarea condițiilor contractuale inițiale și cu aprobarea Autoritățiilor deliberative ale UAT-urilor.

**Articol 18. Forţa majoră**

18.1. Forţa majoră este constatată de o autoritate competentă.

18.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3. Îndeplinirea acordului cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

18.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5** Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

18.6. Dacă forţa majoră acţionează sau se estimează că va acţiona o perioadă mai mare de 1 lună, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

Articol 19. Garanţia de bună execuţie a contractului subsecvent

**19.1**  Promitentul-prestator are obligaţia de a constitui garanţia de bună execuţie pentru contractele subsecvente de prestare de servicii în conformitate cu prevederile stabilite în acestea.

Articol 20. Modificarea, încetarea şi rezilierea acordului cadru

20.1 Orice modificare a acordului-cadru de servicii se poate face prin act adiţional la acord şi numai în timpul perioadei de execuţie a acordului. Scopul actului adiţional trebuie să fie strâns legat de acordul iniţial.

**20.2** După semnarea actului adiţional, promitentul-prestator va trece la îndeplinirea modificării şi va fi obligat la respectarea prezentelor condiţii contractuale.

**20.3** Nicio modificare nu va avea efect retroactiv. Orice modificare a acordului-cadru care nu a fost efectuată potrivit legii şi în forma unui act adiţional va fi considerată nulă.

**20.4.** Neexecutarea obligatiilor stabilite in sarcina fiecareia dintre partile in prezentul contract atrage desfiintarea acestuia de drept, fără punerea în întârziere şi fără intervenţia instanţei de judecată.

**20.5.** Achizitorul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

**20.6**. - În cazul prevăzut la clauza 20.5 prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**20.7** Suspendarea acordului-cadru de servicii

(1) În cazul în care procedura de acordare sau executarea acordului-cadru de servicii sau a contractelor subsecvente este viciată de erori substanţiale sau neregularităţi sau de fraudă, promitentul-achizitor va suspenda executarea acordului-cadru de servicii.

(2) În cazul în care asemenea erori substanţiale, neregularităţi sau fraude sunt imputabile promitentului-prestator, promitentul-achizitor poate suplimentar suspendării să refuze efectuarea plăţilor sau poate proceda la recuperarea sumelor deja plătite, proporţional cu gravitatea viciilor, neregularităţilor sau fraudei.

**20.8** Prezentul acord cadru încetează în următoarele situații:

a) la expirarea duratei acordului cadru pentru care a fost încheiat;

b) prin acordul comun al părților consemnat în scris;

c) în caz de dizolvare, lichidare, faliment;

**Articol 21. Litigii**

**21.1** Litigiile ce pot apărea ca urmare a aplicării şi interpretării prevederilor prezentului acord-cadru se vor soluţiona pe cale amiabilă.

**21.2** Părţile vor depune toate eforturile pentru a soluţiona în mod amiabil, prin tratative directe orice neînţelegere sau dispută care se poate ivi între ele în cadrul sau în legătură cu îndeplinirea acordului-cadru.

**21.3** Dacă, după 15 zile de la începerea acestor tratative, Autoritatea Contractantă şi Prestatorul nu reuşesc să ajungă în mod amiabil la o înţelegere cu privire la soluţionarea unei divergenţe contractuale, fiecare poate solicita ca disputa să se soluţioneze de către instanţele judecătoreşti competente din România.

**Articol 22. Limba care guvernează acordul-cadru**

**22.1** Limba care guvernează acordul-cadru este limba româna.

**Articol 23. Legea aplicabilă acordului-cadru**

**23.1** Prezentul acord-cadru este guvernat de legea română. Competenţa pentru soluţionarea oricărui litigiu izvorât din acest acord-cadru revine instanţei române.

***Prezentul acord-cadru a fost încheiat astăzi\_\_\_\_\_\_\_\_\_\_\_\_, în ........... exemplare originale, având aceeași valoare juridică, câte un exemplar pentru promitentul-prestator şi pentru promitentul-achizitor.***

|  |  |
| --- | --- |
| **PROMITENT-ACHIZITOR,**  | **PROMITENT-PRESTATOR**, |

**Nota: Modelul de contract subsecvent poate suferii modificari doar de natura legislativa**